RÁMCOVÁ DOHODA

uzatvorená podľa § 409 a nasl. zák. č. 513/1991 Zb. Obchodného zákonníka v znení neskorších predpisov a podľa č. zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „ZVO“)

ev. č. kupujúceho: ev. č. predávajúceho:

„**Cestné smerové stĺpiky**“( ďalej iba „tovar“ )

( ďalej iba „rámcová zmluva“ alebo „zmluva“ v príslušnom gramatickom tvare )

medzi týmito zmluvnými stranami:

**Kupujúci : Banskobystrická regionálna správa ciest, a. s.**

Sídlo : Majerská cesta 94, 974 96 Banská Bystrica

Právna forma : Akciová spoločnosť zapísaná v Obchodnom registri Okresného

súdu Banská Bystrica, Oddiel: Sa, Vložka č.: 909/S

Zastúpená : Mgr. Ján Havran, predseda predstavenstva

Ing. Martin Lejtrich, podpredseda predstavenstva

IČO : 36 836 567

DIČ: 2022451189

IČ DPH : SK2022451189

Bankové spojenie: VÚB a.s., pobočka Banská Bystrica

IBAN: SK82 0200 0000 0021 8394 4256

Telefón/ fax : +421484142761, +421484727365

(ďalej len „**objednávateľ**" alebo „**kupujúci**“ v príslušnom gramatickom tvare)

**Predávajúci:**

Sídlo:

Právna forma:

Štatutárny orgán:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať

vo veciach zmluvy:

(ďalej len **„dodávateľ“** alebo **„predávajúci“** na strane druhej a spolu s objednávateľom/kupujúcim ďalej len „**zmluvné strany**“)

**takto:**

**Preambula**

Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania podlimitnej zákazky zadávanej reverzným postupom bez využitia elektronického trhoviska podľa ustanovenia § 108 ods. 1 písm. b) a ustanovenia § 112 ods. 6 prvá veta zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon“ a „ZVO“) na predmet zákazky „Cestné smerové stĺpiky“ (ďalej iba „verejné obstarávanie“).

**I.**

**Úvodné ustanovenia**

1. Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Dodávateľa na plnenie titulom kúpnej ceny.
3. Dodávateľ je povinný pri plnení predmetu Zmluvy dodržiavať všetky platné všeobecne záväzné právne predpisy Slovenskej republiky a Európskej únie vzťahujúce sa na predmet Zmluvy.
4. Dodávateľ berie na vedomie, že pri dodaní predmetu Zmluvy prostredníctvom subdodávateľov ( ďalej aj iba „subdodávka“ ) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný vopred písomne oznámiť objednávateľovi akékoľvek zmeny týkajúce sa subdodávok.
5. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, prác, služieb potrebných na splnenie predmetu zmluvy a tieto zahrnul do ceny za dodanie predmetu Zmluvy.

**II.**

**Predmet rámcovej zmluvy**

1. Predávajúci sa zaväzuje za podmienok dohodnutých v tejto rámcovej dohode a v súťažných podkladoch verejného obstarávania počas platnosti a účinnosti zmluvy dodávať pre kupujúceho nový tovar – cestné smerové stĺpiky, plastové pätky a zvodidlové odrazníky (ďalej len „tovar“) podľa Prílohy č. 1 k Zmluve, vrátane dopravy tovaru a vykládky tovaru v sídle kupujúceho. Predávajúci sa zároveň zaväzuje priebežne bezplatne zabezpečovať odvoz a likvidáciu (zneškodnenie) opotrebovaných smerových stĺpikov minimálne v rozsahu dodaných množstiev a druhov počas platnosti tejto zmluvy.
2. Rozsah predmetu zmluvy – druh a predpokladané (orientačné) množstvá tovaru sú uvedené v súťažných podkladoch a v Prílohe č. 1 zmluvy, pričom množstvá nie sú záväzné pre plnenie rámcovej dohody. Predávajúci sa zaväzuje tovar dodávať v druhu, množstvách, spôsobom, lehotách uvedených v konkrétnych čiastkových zmluvách (ďalej aj ako „objednávka“) vystavených kupujúcim počas platnosti a účinnosti zmluvy do odberných miest verejného obstarávateľa, ktorými sú uvedené strediská:

* Stredisko Banská Bystrica a okolie: Majerská cesta 94, Banská Bystrica
* Stredisko Žiar nad Hronom: Priemyselná 6/647, Ladomerská Vieska
* Stredisko Krupina: Červená Hora 1779, Krupina
* Stredisko Lučenec: Vajanského 857, Lučenec
* Stredisko Veľký Krtíš a okolie: Škultétyho 108, Veľký Krtíš
* Stredisko Rimavská Sobota: Šibeničný vrch 716, Rimavská Sobota

1. Kupujúci sa zaväzuje tovar podľa Prílohy č. 1 k zmluve priebežne, podľa potreby objednávať u predávajúceho na základe písomnej alebo e-mailovej objednávky, v ktorej presne špecifikuje druh, množstvo tovaru, miesto plnenia, termín plnenia a ďalšie podmienky. Objednávku je kupujúci povinný písomne potvrdiť najneskôr do 24 hod. odo dňa doručenia objednávky.
2. Predmet zmluvy musí byť certifikovaný v zmysle zásad zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, musí byť v súlade s podmienkami STN EN 12899-3 Trvalé zvislé dopravné značky Časť 3 Smerové stĺpiky a odrazky, Vyhlášky Ministerstva vnútra Slovenskej republiky č. 9/2009 Z. z. ktorou sa vykonáva zákon o cestnej premávke a o zmene a doplnení iných zákonov a platnými technickými podmienkami vydanými Ministerstvom dopravy, pôšt a telekomunikácií Slovenskej republiky TP 023 „Použitie kvalita a systém hodnotenia dopravných a parkovacích zariadení.
3. Dĺžka smerových stĺpikov musí byť v súlade s STN 736101 „Projektovanie ciest a diaľnic“, t.j. po osadení budú mať výšku 0,80 m. Dopravné zariadenia budú dodávané s retroreflexnou fóliou triedy II. fólia bude oranžovej farby na strane v smere jazdy a bielej farby na opačnej strane. Uvedená farebnosť musí byť zachovaná aj pri odraze svetla v noci.
4. Smerové stĺpiky pevné budú bielej, žltej, resp. modrej farby podľa Prílohy č. 1 zmluvy vyrobené z pevného plastu s trojuholníkovým prierezom s možnosťou osadenia do plastovej pätky.
5. Smerové stĺpiky flexibilné budú bielej farby vyrobené z pružného PVC materiálu alebo ocele s pamäťovým efektom, t.j. smerový stĺpik po zohnutí sa vráti do pôvodného tvaru a polohy. Osadenie flexibilných stĺpikov nebude vyžadovať hĺbenie alebo vŕtanie otvoru do zeme, ale bude umožnené jeho osadenie jednoduchým zarezaním.
6. Zvodidlové odrazky budú vyrobené z pozinkovaného plechu a retroreflexnej fólie. Musia sa dať použiť pre zvodidlá typu NH4. Súčasťou dodávky zvodidlových odraziek bude aj potrebný spojovací materiál s antikoróznou úpravou.
7. Plastové pätky pre smerové stĺpiky pevné musia byť kompatibilné s dodanými stĺpikmi. Pätky musia byť vybavené zaisťovacím kolíkom proti vytiahnutiu stĺpika.
8. Kupujúci sa zaväzuje zaplatiť za jednotlivý tovar kúpnu cenu uvedenú v Prílohe č. 1 zmluvy pričom celková kúpna cena je uvedená v článku IV. Zmluvy a v prílohe č. 1 Zmluvy.
9. Kupujúci si vyhradzuje právo upraviť predpokladané množstvo tovaru podľa svojich skutočných potrieb alebo finančných možností. Presné množstvo tovaru, ktoré sa má dodať je oprávnený určiť kupujúci. Pri nedodržaní odberu predpokladaného množstva tovaru predávajúci nemá nárok na náhradu škody z titulu ušlého zisku. Zmluvné strany sa dohodli, že ustanovenia § 421 Obch. zákonníka sa na predpokladané množstvo tovaru v zmysle zmluvy nevzťahujú.
10. Predávajúci nemá právny nárok na zadávanie objednávok na dodanie tovaru. Zadávanie objednávok bude limitované aktuálnymi potrebami kupujúceho a výškou vyčleneného finančného limitu kupujúceho podľa zmluvy.

**III.**

Trvanie zmluvy a termíny plnenia

1. Zmluva sa uzatvára na dobu určitú, a to 48 mesiacov odo dňa nadobudnutia účinnosti zmluvy, alebo do vyčerpania finančného limitu zodpovedajúceho kúpnej cene tovaru podľa toho, ktorá z týchto udalostí nastane skôr.
2. Kupujúci si vyhradzuje právo určovať termíny a množstvo jednotlivých dodávok tovaru priebežne počas doby platnosti zmluvy samostatnými písomnými objednávkami.
3. Objednávka musí obsahovať nasledovné údaje: druh a množstvo tovaru, požadovaný termín dodania tovaru, miesto dodania a cenu objednaného tovaru.
4. Predávajúci je povinný pri objednávke dodať tovar do sídla kupujúceho (ďalej aj „miesto plnenia“) na základe čiastkových objednávok na miesta dodania uvedené v článku II. ods. 2 Zmluvy v lehote dodávky nasledovne:

* Pri množstve ≥ 500 ks do 10 pracovných dní od prijatia objednávky.
* Pri množstve < 500 ks > 100 ks do 5 pracovných dní od prijatia objednávky.
* Pri množstve < 100 ks v naliehavých a havarijných prípadoch do 24 hod. od prijatia objednávky.

Do plynutia lehoty na dodanie tovaru sa nezapočítava deň odoslania objednávky kupujúcim.

1. Uvedený termín dodania je možné meniť len po vzájomnej písomnej dohode obidvoch zmluvných strán.
2. V prípade, ak nastanú okolnosti na strane predávajúceho, ktoré môžu spôsobiť omeškanie s dodávkou tovaru na základe konkrétnej objednávky, je predávajúci povinný ihneď po doručení objednávky túto skutočnosť oznámiť kupujúcemu, a to e-mailom alebo telefonicky s písomným potvrdením tejto informácie najneskôr do 24 hodín od doručenia objednávky. Ak si predávajúci túto povinnosť nesplní, zodpovedá za škodu, ktorá kupujúcemu v dôsledku jeho konania, resp. nekonania vznikne. Týmto nie sú dotknuté ustanovenia čl. VII. Zmluvy.

**IV.**

**Kúpna cena**

1. Kúpna cena za Tovar je dohodnutá a stanovená na základe cenovej ponuky predávajúceho ako uchádzača vo verejnom obstarávaní v Prílohe č. 1 k Zmluve – Návrh na plnenie kritéria (ďalej iba „cena Tovaru“ alebo „Kúpna cena“). Cena Tovaru sa považuje za cenumaximálnu a platnú počas celej doby trvania Zmluvy. Cena Tovaru je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar vrátane všetkých do úvahy prichádzajúcich nákladov najmä nákladov na dopravu Tovaru.

Kúpna cena predstavuje sumu celkom:

Cena bez DPH Eur

DPH 20 % Eur

**Cena s DPH Eur**

**(slovom: ......................Eur, ......./100 ) s DPH.**

1. Jednotková cena za jednotlivý druh tovaru uvedená v Prílohe č. 1 zmluvy je maximálna a záväzná a pokrýva všetky zmluvné záväzky a všetky náklady potrebné na riadne dodanie predmetu kúpy v rozsahu a spôsobom podľa tejto zmluvy a súťažných podkladov. Cena je dohodnutá vrátane naloženia, dopravy (prepravy) a vyloženia tovaru na miesto plnenia a zabezpečenia odvozu a likvidácie opotrebovaných pneumatík minimálne v rozsahu dodaných rozmerov a druhov. Cena je v súlade s cenovou ponukou predávajúceho, ktorá ako Príloha č. 1 tvorí neoddeliteľnú súčasť tejto zmluvy.
2. Celková kúpna cena v zmysle tejto zmluvy je/bude tvorená ako súčin prijatej jednotkovej ceny druhu tovaru a množstva skutočne dodaného a prevzatého tovaru na základe konkrétnych objednávok kupujúceho.
3. Kupujúci nie je povinný uvedený finančný limit prostredníctvom zadávania objednávok vyčerpať počas platnosti a účinnosti zmluvy;
4. Zmluvu možno zmeniť písomnou formou počas jej trvania bez nového verejného obstarávania výlučne za predpokladov uvedených v ustanovení § 18 ZVO. Pri zmene zmluvy, ktorou by sa zvyšovala resp. znižovala cena plnenia alebo jej častí je potrebné dodržiavať hodnoty zmien uvedené v § 18 ods. 3 ZVO.
5. Kupujúci a predávajúci môžu rokovať o zmene ceny, ktorá je akceptovateľná v prípade, ak táto by mala byť spôsobená nezávisle od ich vôle, ak dôjde k zmene legislatívnych podmienok t. j. zmeny colných a daňových predpisov.
6. Sadzba ceny DPH, uvedená v prílohe č. 1, je uvedená vo výške platnej ku dňu uzatvárania tejto zmluvy. V prípade legislatívnej zmeny sadzby DPH, bude táto zmenená a fakturovaná v sadzbe platnej v čase vykonania predmetu zmluvy. Jednotkové ceny tovaru uvedené v Prílohe č. 1 zmluvy sú maximálne a záväzné a pokrývajú všetky zmluvné záväzky a všetky náklady potrebné na riadne dodanie predmetu kúpy v rozsahu a spôsobom podľa tejto zmluvy a súťažných podkladov.

**V.**

**Všeobecné dodacie podmienky**

1. Predávajúci zodpovedá za kvalitu, úplnosť dodávky tovaru a odovzdanie dodávky tovaru v mieste a čase podľa jednotlivých objednávok kupujúceho. Predávajúci je povinný pri každej dodávke tovaru odovzdať kupujúcemu spolu s tovarom dodací list s uvedením údajov o druhu, množstve a cene tovaru.
2. Predávajúci je povinný počas celej doby platnosti zmluvy garantovať pôvod a kvalitu predmetu zákazky.
3. Za dodanie tovaru na základe príslušnej objednávky sa považuje dodanie tovaru predávajúcim riadne a včas, bez vád, v množstve a kvalite podľa zmluvy.
4. Po dodaní tovaru do miesta plnenia sa tovar stáva majetkom kupujúceho.
5. Kupujúci si vyhradzuje právo vykonávať kontroly druhu, množstva a kvality dodaného tovaru, je povinný preberaný tovar skontrolovať ihneď.
6. V prípade nedodržania kvality dodaného tovaru, ktorý ešte nebol prevzatý, kupujúci tovar neprevezme, predávajúci ho odoberie naspäť a je povinný bezodkladne dodať náhradné kvalitné plnenie dodávky tovaru na vlastné náklady. V prípade nedodržania kvality dodaného tovaru, ktorý je už prevzatý kupujúcim, predávajúci zabezpečí nové bezchybné plnenie na vlastné náklady a uhradí kupujúcemu všetky výdavky a škody spôsobené dodávkou nekvalitného tovaru.
7. Predávajúci poskytuje záručnú dobu na tovar v trvaní 24 mesiacov.
8. Počas záručnej doby má kupujúci právo požadovať náhradnú dodávku tovaru. Predávajúci sa zaväzuje odstrániť prípadné vady (poškodenia a iné) dodaného tovaru na vlastné náklady po uplatnení písomnej reklamácie objednávateľa najneskôr do 10 dní od doručenia písomnej reklamácie.
9. Záruka na predmet kúpy sa nevzťahuje na vady spôsobené nevhodnou manipuláciou, skladovaním alebo nesprávnym užitím predmetu kúpy zo strany kupujúceho. Kupujúci je povinný vady predmetu zmluvy reklamovať u predávajúceho na základe zápisu o reklamácii, v ktorom budú doložené preukázateľné vady dodávky tovaru, číslo dodacieho listu a číslo daňového dokladu.
10. Predávajúci zodpovedá za všetky škody na predmete kúpy až do jeho prevzatia kupujúcim v mieste plnenia.
11. Predávajúci prehlasuje, že tovar nie je zaťažený právami tretích osôb.

**VI.**

**Platobné podmienky a fakturácia**

1. Kupujúci neposkytuje finančný preddavok ani zálohu na kúpnu cenu.
2. Predávajúci vyhlasuje, že kúpna cena podľa Prílohy č. 1 je úplná, maximálna a záväzná, že zahŕňa všetky náklady predávajúceho ním vynaložené až do doby dodania tovaru kupujúcemu objednávateľovi.
3. Zmluvné strany sa dohodli, že pre prípad vzniku sporu sa má za to, že predávajúci získal všetky informácie a v ním ponúknutej kúpnej cene ich zohľadnil. Predávajúci sa nemôže dovolávať zvýšenia kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.
4. Podkladom pre úhradu kúpnej ceny bude faktúravystavená predávajúcim až po riadnom prevzatí tovaru kupujúcim. Na účely fakturácie sa za deň prevzatia tovaru kupujúcim považuje deň podpísania dodacieho listu oprávnenou osobou objednávateľa. Fakturácia sa vykonáva na základe písomnej objednávky vystavenej kupujúcim a dodacieho listu o prevzatí objednaného množstva tovaru.
5. Splatnosť faktúry je 30 dní od dňa doporučeného/osobného doručenia faktúry do podateľne objednávateľa.
6. Zmluvné strany vzájomne dohodli nasledovné podmienky fakturácie:

* predávajúci je povinný fakturovať iba skutočne dodané množstvo tovaru odsúhlasené objednávateľom na dodacom liste minimálne v rozsahu „súhlasím, pečiatka objednávateľa a podpis objednávateľa“,
* dodací list musí byť neoddeliteľnou súčasťou faktúry,
* faktúra musí spĺňať všetky náležitosti daňového dokladu a musí byť vystavená tak, aby bolo možné spoľahlivo vykonať jej vecnú a finančnú kontrolu.

1. Ak faktúra bude vystavená bez predloženia dodacieho listu alebo bez odsúhlasenia dodacieho listu objednávateľom alebo v sume nad rámec dodaného tovaru alebo v rozdielnej výške súm jednotkovej ceny za tovar ako uvedenej v Prílohe č. 1, a to čo i len z nedbanlivosti alebo omylu predávajúceho, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou kúpnej ceny a je oprávnený vrátiť faktúru predávajúcemu na doplnenie v prípade zistenia porušenia podmienok fakturácie. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Faktúra sa považuje za zaplatenú dňom pripísania úhrady na účet predávajúceho.
3. Kupujúci je oprávnený započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho.
4. Predávajúci sa zaväzuje vysporiadať svoj záväzok na DPH z faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia kupujúcim za túto DPH, sa predávajúci zaväzuje z titulu bezdôvodného obohatenia alebo náhrady škody uhradiť kupujúcemu túto DPH v plnej výške do 7 dní od doručenia jej vyúčtovania kupujúcemu. Zmluvné strany sa zároveň dohodli, že kupujúci pre prípad porušenia povinností predávajúceho vysporiadať svoj záväzok na DPH voči správcovi dane riadne a včas a následnému splneniu záväzku kupujúceho voči správcovi dane kupujúcim (za predávajúceho) má kupujúci nárok na zmluvnú pokutu vo výške 0,5 % zo sumy uhradenej kupujúcim správcovi dane za predávajúceho. Pre vylúčenie pochybností, zaplatenie zmluvnej pokuty neobmedzuje právo kupujúceho domáhať sa náhrady škody spôsobenej porušením povinností zabezpečených zmluvnou pokutou, a to v celom rozsahu vzniknutej škody (i nad rámec výšky zmluvnej pokuty).
5. Zmluvné strany sa dohodli, v rozsahu v akom to právne predpisy pripúšťajú, že vylučujú právo predávajúceho započítať akúkoľvek jeho pohľadávku voči kupujúcemu oproti akejkoľvek pohľadávke kupujúceho.

VII.

**Porušenie zmluvných podmienok**

1. V prípade nezaplatenia faktúry v termíne jej splatnosti kupujúcim je predávajúci oprávnený fakturovať úrok z omeškania z neuhradenej sumy za každý aj začatý deň omeškania vo výške podľa § 369 ods. 1 druhej právnej vety Obch. zákonníka.
2. Zmluvné strany sa dohodli, že v prípade ak sa preukáže, že dodaný tovar nezodpovedá rozsahu alebo kvalite vymienenej objednávateľom v Zmluve, alebo v prípade porušenia povinnosti predávajúceho odstrániť riadne a včas: a) vady a/alebo dodať chýbajúci tovar, ktoré nedostatky sú zo strany kupujúceho uvedené v dodacom liste alebo b) vady oznámené kupujúcim v záručnej dobe je predávajúci povinný zaplatiť zmluvnú pokutu v dohodnutej výške 5% denne z kúpnej ceny bez DPH pripadajúcej na vadné plnenie za každý aj začatý deň omeškania s plnením zabezpečovanej povinnosti, alebo ak ktorékoľvek vyhlásenie predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas platnosti a účinnosti Zmluvy alebo ak predávajúci poruší akúkoľvek informačnú alebo oznamovaciu povinnosť uvedenú v zmluve je predávajúci povinný zaplatiť zmluvnú pokutu v dohodnutej výške 5% z celkovej kúpnej ceny bez DPH za každé jednotlivé porušenie povinnosti predávajúceho zvlášť.
3. V prípade, že predávajúci nedodrží termín plnenia dodávky tovaru podľa jednotlivej objednávky a nedodá tovar včas podľa článku III. ods. 4 alebo poruší povinnosť v článku V. ods. 8, kupujúci je oprávnený uplatniť si zmluvnú pokutu vo výške 5 % z kúpnej ceny dodávanej/vadnej časti tovaru, s ktorou je predávajúci v omeškaní a to za každý aj začatý deň omeškania.

VIII.

**Subdodávatelia a register partnerov verejného sektora**

1. Predávajúci nesmie Predmet kúpy ako celok odovzdať na dodanie inému subjektu. Časť Predmetu kúpy môže Predávajúci odovzdať na vykonanie (napríklad potrebných úprav podvozku, montáž výmenných nadstavieb a skompletizovanie špeciálneho nákladného vozidla ako celku) svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Predávajúci predkladá v Prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Predávajúci povinný písomne vopred oznámiť Kupujúcemu akúkoľvek zmenu údajov o subdodávateľovi.
2. Súhlas kupujúceho s dodaním časti Predmetu kúpy prostredníctvom subdodávateľa nezbavuje predávajúceho povinnosti a zodpovednosti za činnosti subdodávateľa.
3. Predávajúci je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Predávajúci povinný plniť v prípade subdodávateľov, ktorí mu dodávajú tovary.
4. Počas trvania Zmluvy je predávajúci oprávnený zmeniť subdodávateľa uvedeného v Prílohe č. 2 tejto Zmluvy výlučne na základe dodatku k tejto Zmluve.
5. Kupujúci v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Predávajúci navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Predávajúci je povinný najneskôr 5 dní pred tým ako má nastať zmena subdodávateľa, Kupujúcemu doručiť písomné oznámenie o zmene subdodávateľa, ktoré bude obsahovať minimálne:
   * + podiel na Predmete kúpy, ktorý má subdodávateľ dodať,
     + Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
     + čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní

Kupujúci si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Predávajúceho, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Predávajúci nebude postupovať v zmysle ustanovení tohto odseku, Kupujúci je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty tým nie je dotknutá.

1. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety Kupujúci je oprávnený písomne požiadať Predávajúceho o jeho nahradenie. Predávajúci je povinný do 5 dní od doručenia žiadosti podľa predchádzajúcej vety predložiť Kupujúcemu návrh nového subdodávateľa.
2. Využitím subdodávateľa pri plnení Predmetu zmluvy nie je dotknutá zodpovednosť Predávajúceho za plnenie Zmluvy (§ 41 ods. 8 Zákona o verejnom obstarávaní).
3. Ak došlo k výmazu subdodávateľa z registra partnerov verejného sektora, je Predávajúci povinný túto skutočnosť oznámiť Kupujúcemu a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
4. V prípade porušenia povinnosti predávajúceho podľa tohto článku Zmluvy , má kupujúci nárok na zmluvnú pokutu vo výške 100,- Eur za každý aj začatý deň porušenia/nesplnenia povinnosti predávajúceho, pričom porušenie/nesplnenie povinnosti, ktoré trvá dlhšie ako 30 dní sa považuje za podstatné porušenie tejto zmluvy. V prípade porušenia povinnosti predávajúceho podľa ods. 1 tohto článku Zmluvy , má kupujúci nárok na zmluvnú pokutu vo výške 5 000,- Eur.

**IX.**

**Ukončenie zmluvného vzťahu**

1. Táto zmluva zanikne okrem uplynutia doby, na ktorú bola uzavretá v zmysle bodu 1 článku III. tejto zmluvy aj písomnou dohodou zmluvných strán, písomným odstúpením od zmluvy niektorou zmluvnou stranou, zánikom ktoréhokoľvek účastníka zmluvy bez právneho nástupcu alebo vyčerpaním sumy určenej na plnenie uvedenej v bode 1 článku IV. tejto zmluvy.
2. V prípade zániku zmluvy dohodou zmluvných strán, táto zaniká dňom uvedeným v tejto zmluve. V tejto zmluve sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určenej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a nasl. Obchodného zákonníka. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho v prípade podstatného porušenia zmluvy podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy:
5. pre nedodržanie jednotkových zmluvných cien podľa zmluvy a cenovej ponuky predávajúceho,
6. ak nie je predávajúci schopný zabezpečiť dodanie objednaného množstva tovaru v danom období podľa tejto zmluvy, alebo ak opakovane nedodrží dohodnutý čas plnenia pri akýchkoľvek troch samostatných plneniach (t. j. plneniach na základe troch objednávok).
7. ak predávajúci postúpi akékoľvek pohľadávky (práva) vyplývajúce z tejto zmluvy na tretiu osobu
8. ak na miesto predávajúceho vstúpi iná osoba následkom právneho nástupníctva,
9. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane.
10. V prípade, ak nastanú právne skutočnosti majúce za následok zmenu v právnom postavení predávajúceho ako vyhlásenie konkurzu alebo povolenie reštrukturalizácie a vstup do likvidácie, použijú sa príslušné ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov a zákona č. 513/1991 Zb. Obchodný zákonník. Predávajúci je povinný oznámiť tieto skutočnosti kupujúcemu najneskôr do 7 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy z dôvodu nepodstatného porušenia povinnosti. V ďalšom, v prípade zmeny právnej formy, zmeny v oprávneniach konať v mene predávajúceho alebo akejkoľvek inej zmeny majúcej priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy z dôvodu nepodstatného porušenia povinnosti. Za akúkoľvek inú zmenu sa považuje aj zmena bankového spojenia predávajúceho, pričom k tejto informácii je predávajúci povinný predložiť aj potvrdenie príslušnej banky.

**X.**

# Pandémia

1. Zmluvné strany sa vzájomne dohodli a prehlasujú, že vyhlásenie mimoriadnej situácie, núdzového stavu v Slovenskej republike a prijaté opatrenia súvisiace s pandémiou ochorenia COVID – 19 vrátane opatrení štátu, ich účinkov a iných skutočností a udalostí s tým spojených alebo v čase uzavierania Zmluvy predvídateľných, ktoré okolnosti už preukázateľne existujú v čase uzavierania Zmluvy v Slovenskej republike ( ďalej spolu iba „pandémia“) nie sú v zmysle tejto Zmluvy bez ďalšieho považované za vyššiu moc.
2. Posúdenie otázky, či skutočne nastal prípad zásahu vyššej moci v dôsledku pandémie a aké dôsledky vyvolal, bude po uzavretí Zmluvy závisieť od konkrétneho prípadu, ktorý bude musieť povinná strana okrem samotnej pandémie preukázať druhej zmluvnej strane v spojení s ďalším účinkom alebo dôsledkom pandémie, nakoľko v súčasnosti sú už ohrozenie koronavírusom, pandémia a s tým spojené komplikácie (najmä účinky jednotlivých opatrení a reštrikcií) predvídateľné. Preukázaním vyššej moci v dôsledku pandémie v konkrétnom prípade nezaniká omeškanie povinnej strany, avšak povinná strana sa zbaví zodpovednosti za omeškanie a nenastanú právne následky omeškania. Dôkazné bremeno je na strane, ktorá sa na vyššiu moc odvoláva.
3. Zmluvné strany sa zároveň dohodli, že zásah vyššej moci (pandémie) spôsobuje zánik záväzku uvedeného v tejto Zmluve v dôsledku dodatočnej nemožnosti plnenia ak je súčasne preukázané, že
4. ide o mimoriadnu, nezavinenú, nepredvídateľnú a neodvrátiteľnú okolnosť/okolnosti počas pandémie, v dôsledku čoho
5. nemožnosť plnenia nastala až po uzavretí zmluvy (t. j. musí ísť o následnú nemožnosť) a
6. nemožnosť plnenia je objektívna (nezávislá od vôle povinnej strany), nesmie byť spôsobená iba individuálnou neschopnosťou povinnej strany/jej subdodávateľa plniť a
7. ide o trvalú nemožnosť plniť.
8. Na základe splnenia podmienok ods. 3 tohto článku Zmluvy pri dodatočnej nemožnosti plnenia pôjde o nemožnosť poskytnúť plnenie ani za sťažených podmienok, ani s pomocou inej osoby, iba s vynaložením väčších nákladov ani po dohodnutom čase.
9. Ak ide o plnenie nemožné iba po určitý čas (napr. choroba a/alebo povinná karanténa povinnej strany alebo jej subdodávateľa, preukázateľný zákaz výkonu činnosti zo strany štátu u povinnej strany alebo jej subdodávateľa), nejde o dodatočnú nemožnosť plnenia podľa tejto Zmluvy a povinná strana sa nesplnením záväzku dostáva do omeškania. Posúdenie otázky, či ide o trvalú alebo dočasnú nemožnosť plnenia v dôsledku pandémie bude po uzavretí Zmluvy závisieť od konkrétneho prípadu. Dôkazné bremeno je v prípade nemožnosti plnenia na strane povinnej strany (porušujúcej strany).
10. Zmluvné strany zhodne prehlasujú, že pandémia pre plnenie tejto Zmluvy má iba dočasný charakter.
11. Porušujúca strana zodpovedá za škodu, ktorá druhej zmluvnej strane vznikne v dôsledku pandémie. Existencia a preukázanie liberačných dôvodov porušujúcou stranou nemá vplyv na povinnosť platiť zmluvnú pokutu.
12. **Porušujúca strana je povinná bezodkladne informovať druhú stranu**o povahe okolnosti, ktorá jej bráni v splnení záväzku a o jej dôsledkoch. V prípade nesplnenia oznamovacej povinnosti vzniká druhej zmluvnej strane nárok na náhradu škody.
13. Ak nejde o nemožnosť plnenia a porušenie záväzku povinnej strany nespadá ani pod okolnosti predpokladané v Zmluve, neplnením záväzku sa povinná strana (porušujúca strana) dostáva do omeškania.
14. V prípade omeškania povinnej strany s plnením **peňažného záväzku**má druhá zmluvná strana nárok na úroky z omeškania vo výške stanovenej v príslušnom nariadení vlády SR a nárok na úhradu paušálnych nákladov spojených s uplatnením pohľadávky.
15. Ak ide o omeškanie s plnením **nepeňažného záväzku** (najmä s odovzdaním Predmetu kúpy, prevzatím veci na opravu, vrátením veci), prechádza na povinnú stranu po dobu omeškania nebezpečenstvo škody na veci, ak toto nebezpečenstvo neznášala už predtým a to bez ohľadu na dôvody omeškania.

**XI.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými štatutárnymi zástupcami zmluvných strán.
3. Táto zmluva je vyhotovená v dvoch rovnopisoch.
4. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky dodávateľa.
5. Zmluvu je možné zrušiť písomnou dohodou zmluvných strán alebo odstúpením od zmluvy. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady tovaru, ktorý bol do odstúpenia dodaný, a iných práv a povinností, ktoré podľa ich povahy majú trvať aj po zániku Zmluvy odstúpením.
6. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony a oprávnení konať v mene spoločnosti potvrdzujú vlastnoručnými podpismi.
7. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
8. Predávajúci prehlasuje, že považuje dohodnuté výšky zmluvných pokút podľa tejto Zmluvy za primerané vzhľadom na charakter a povahu zmluvnou pokutou zabezpečovaných povinností predávajúceho a kúpnu cenu. Uplatnením alebo zaplatením zmluvnej pokuty nie je dotknuté právo kupujúceho na náhradu škody. Zaplatenie zmluvnej pokuty predávajúcim nezbavuje predávajúceho povinnosti, ktorej splnenie zmluvná pokuta zabezpečuje, ak nie je v Zmluve uvedené inak.
9. Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte alebo uplynutím tretieho dňa od odoslania písomnosti odosielateľom adresátovi, ak ide o mailovú komunikáciu.
10. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom, faxom na adresy zmluvných strán uvedené v záhlaví tejto Zmluvy alebo do rúk príslušného zástupcu zmluvnej strany.
11. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
12. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
13. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

Záväznou a Neoddeliteľnou súčasťou rámcovej kúpnej zmluvy vo forme príloh sú:

Príloha č. 1 Návrh na plnenie kritéria/Špecifikácia

Príloha č. 2 Zoznam subdodávateľov (aj ak ide o plnenie bez využitia subdodávky)

Banská Bystrica, dňa: ....................................., dňa:

Za kupujúceho: Za predávajúceho:

............................................................. .............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

**.............................................................**

**Ing. Martin Lejtrich**

podpredseda predstavenstva

Banskobystrickej regionálnej správy ciest, a.s.